Kuigi kaunistatud ja värvikirevad geelküüned on ennekõike silmailuks, on neil täita ka palju olulisem ülesanne. Nimelt vajavad geelküüned vähemalt korra kuus hooldamist ning küünetehniku juures hoolduses käies saab koos selle protseduuriga tervendatud ka küünteümbruse nahk.
#000001
Maigi Tammaru juures poolteist aastat küüsi hooldamas käinud Evely kinnitas, et enne geelküünte paigaldamist ja nendega hoolduses käimist kippus tal küünte ümber nahk ketendama ja lõhenema. Nüüd, mil umbes kord kuus tuleb küüsi hooldamas käia, on tema käed kenasti korras ning nahk terve.
#000002
Veel kinnitas Evely, et geelikihiga kaetud küüs on palju tugevam kui tema oma küüs ning poolteise aasta jooksul on tal õnnestunud vaid korra geelküünele liiga teha. Oma küüned kippusid tal palju sagedamini murduma. Kui geelküüs murdub või mõraneb, soovitab küünetehnik pöörduda spetsialisti poole, sest koduste vahenditega sama head tulemust ei saa.
#000003